Bjørn Smith-Hald

Bjørn Didrik Reginald Aall Smith-Hald (født 13. januar 1883 i Paris, død 11. juli 1964 i Moss) var en norsk maler, mest kjent for sine barneportrett.Bjørn Smith-Hald i Store norske leksikon.

Han var sønn av landskapsmaleren Frithjof Smith-Hald (1846–1903) som kom fra Kristiansand. Mora het Anna Ida Østrup Dahl  (1854–1944) og de var en del av den parisiske kunstnerkoloni. Etter barneår i Paris gikk Bjørn på skole i Bergen fra 1891 til 1895, da han startet sine turer til Europa. Først til Berlin, så Antwerpen og så vinteren 1899 til 1900 i London for å bli skipsmegler som sin bror.Norsk kunstnerleksikon, 1986 Med faren reiste han også til USA på studietur, men faren døde i Chicago i 1903, og Bjørn giftet seg da  i 1904 med Louise Karoline Amalie Nielsen (1866)Ifølge Folketellingen 1910  da Bjørn og Lovise bodde i Bergen. fra København. De fikk barn og i 1908 debuterte Bjørn hos Blomqvist med nettopp barneportretter.  Også sønnen Frithjof Smith-Hald d.y. (1909–1989) ble maler.

Etterhvert ble det også en del landskap fra Frankrike og Danmark som han hadde besøkt 1918–1919.  Broren Fridtjof Smith-Hald var reiseleder for Cooks reisebyrå og omkom 1928 i Gravhalstunnelen da han gikk fra en vogn til en annen.Ulykken på Bergensbanen i Aftenposten den 27. juli 1928.  Derpå fulgte tre år i utlendighet for Bjørn, som bosatte seg i latviske Riga fra 1929 til 1932 der han i 1929 ble gift med Lydotschka (Lydia) Kastisi Werther (1903–1983) som var datterdatter av en greve, og ble med til Norge i landflyktighet. Fra 1950 bosatt på Jeløya ved Moss, med i Alby-kretsen. Kona var sangerinne startet musikkskole i Moss.  Han hadde ikke stilt ut i hovedstaden siden 1933, men ble i 1959 gjenoppdaget av overrettssakfører Per Aabel (1908–1993) som fikk kurator Reidar Revold (1918–1973) til å sette opp en utstilling på Galleri Paletten i Oslo.Gjenoppdaget i Aftenposten den 26. mai 1959. Nå var maleriene av groteske dyr og huleboere.Børre Lund, Bjørn Smith-Hald ble en kunstgåte i alderdommen i Aftenposten den 14. november 1972. Datteren Lidia (Løska) Smith-Hald (født 1930) ble innehaver av Artes Galleri i Riddervolds gate, som ivret for kunsten til den tyske Horst Janssen (1929–1995).

 Referanser 

Kategori:Norske malere
Kategori:Portrettmalere
Kategori:Personer fra Bergen kommune
Kategori:Nordmenn født i Frankrike
Kategori:Personer fra Paris
Kategori:Personer fra Moss kommune